**Lukas Wernblom** (s. 22. heinäkuuta 2000 Örnsköldsvik, Ruotsi) on ruotsalainen jääkiekkoilija, joka pelaa SM-liigajoukkue Turun Palloseurassa. Hän on pelipaikaltaan keskushyökkääjä, mutta Wernblom osaa pelata myös laidassa.

Ura
---

### Seuraura

#### Juniorivuodet

Wernblom on SK Lejonin kasvatti. Hän pelasi myöhemmät juniorivuotensa kuitenkin MODO Hockeyssa. Wernblom toimi kaudella 2014–2015 seuran U16-joukkueen varakapteenina. Hän oli U16 SM:ssä seitsemällä osumallaan MODO:n paras maalintekijä. Wernblom voitti sarjan hopeaa. U16 Elitissä hän voitti joukkueen sisäisen piste- ja maalipörssin tehoilla 26+16=42, joilla Wernblom sijoittui koko sarjan maalipörssissä kolmanneksi ja pistepörssissä kuudenneksi. Hän oli MODO:n paras pistemies ja maalintekijä myös nousukarsintasarjassa tehoilla 5+2=7. Kaudella 2015–2016 Wernblom jakoi J18 Allsvenskanin pohjoisen divisioonan tehotilaston voiton joukkuetovereidensa William Erikssonin ja Oscar Frestadiuksen kanssa lukemalla +21. Hän vahvisti myös MODO:n U16-joukkuetta. Wernblom valittiin U16 SM:n vuoden hyökkääjäksi. Hän toimi samalla kaudella myös Ångermanlandin joukkueen kapteenina TV-Puckenissa, jossa Wernblom johdatti joukkueen kultaan ja hänet palkittiin turnauksen parhaana hyökkääjänä Sven Tumbas Stipendiumilla.

#### HockeyAllsvenskan

Dubuque Fighting Saints varasi Wernblomin 292. pelaajana USHL:n varaustilaisuudessa 2016. Hän jatkoi kaudella 2016–2017 kuitenkin MODO Hockeyn organisaatiossa. Wernblom pelasi suurimman osan kaudestaan seuran J20-joukkueessa, jossa hän voitti J20 SuperElitin mestaruuden. Wernblom pelasi osan kaudestaan myös MODO:n J18-joukkueessa, jossa hän voitti J18 Allsvenskanin mestaruuden. Wernblom debytoi myös miesten peleissä pelattuaan Ruotsin toiseksi korkeimmalla sarjatasolla HockeyAllsvenskanissa 20 runkosarjaottelua tehopistein 3+1=4. Hän teki Allsvenskan-debyyttinsä 29. syyskuuta 2016 vieraissa AIK IF:ää vastaan, jolloin Wernblomista tuli vain 16 vuoden, kahden kuukauden ja seitsemän päivän ikäisenä MODO:n kaikkien aikojen nuorin pelaaja. Ennätys oli aiemmin Ludwig Byströmin (16 vuotta, neljä kuukautta ja viisi päivää) hallussa. Wernblomista tuli myös Allsvenskanin ensimmäinen 2000-luvulla syntynyt pelaaja. Seuraavassa ottelussa, kotidebyytissään 3. lokakuuta 2016 Södertälje SK:ta vastaan hän teki ensimmäisen Allsvenskan-maalinsa. Wernblomista tuli 16 vuoden, kahden kuukauden ja 11 päivän ikäisenä MODO:n kaikkien aikojen nuorin maalintekijä.

Kaudella 2017–2018 Wernblom pelasi Allsvenskanissa 22 runkosarjaottelua ilman tehopisteitä. Hän pelasi miesten pelejä myös viisi ottelua lainalla sarjatasoa alempana HockeyEttan-joukkue Örnsköldsviks HF:ssä. Wernblom pelasi osan kaudestaan myös MODO:n J20- ja J18-joukkueissa. J18 Allsvenskanin pudotuspeleissä hän oli joukkueensa paras maalintekijä kuudella osumallaan. Wernblom voitti kauden päätteeksi sarjan hopeaa. Toukokuussa 2008 hän teki MODO:n kanssa vuoden mittaisen jatkosopimuksen. Kaudella 2018–2019 Wernblom teki Allsvenskanissa 48 runkosarjaottelussa tehot 6+11=17 ja viidessa playoff-ottelussa tehot 1+1=2. Hän sijoittui 90 minuutillaan runkosarjan jäähypörssissä toiseksi edellään vain Almtuna IS:n Lucas Sandström. Wernblom vahvisti myös MODO:n J20-joukkuetta, jossa hän voitti SuperElitin mestaruuden. Huhtikuussa 2019 Wernblom teki seuran kanssa vuoden mittaisen jatkosopimuksen.

Wernblom pelasi MODO:ssa alkukaudella 2019–2020 viisi ottelua ilman tehopisteitä. Seuran urheilutoimenjohtaja Fredrik Gladerin mukaan hän ei kuitenkaan ollut tyytyväinen saamaansa peliaikaan, joten lokakuussa 2019 MODO lainasi Wernblomin loppukaudeksi toiseen Allsvenskan-joukkueeseen, Västerviks IK:hon. Hän teki siellä 46 runkosarjaottelussa tehot 8+8=16. Pudotuspelien avausottelussa 11. maaliskuuta 2020 vieraissa Södertälje SK:ta vastaan Wernblom teki ylivoimalla tehot 2+2=4, kun Västervik hävisi ottelun lukemin 8–6. Ottelu jäi kuitenkin kauden viimeiseksi koronaviruspandemian vuoksi.

Kaudeksi 2020–2021 Wernblom siirtyi jatkamaan Allsvenskan-pelejään kaksivuotisella sopimuksella Mora IK:hon. Hän oli joukkueen toiseksi paras pistemies Daniel Ljunggrenin jälkeen tehoilla 18+29=47, joilla Wernblom jakoi sarjan pistepörssin yhdeksännen sijan BIK Karlskogan Gustaf Thorellin kanssa. Hän sijoittui myös 113 minuutillaan jäähypörssissä toiseksi edellään vain Väsby IK:n Tobias Lindberg. Joulukuussa 2929 Mora lainasi Wernblomin SHL-joukkue HV71:een paikkaamaan loukkaantumisia. Hän pelasi siellä kolme ottelua ilman tehopisteitä. Wernblom teki näin ollen SHL-debyyttinsä 30. joulukuuta 2020 vieraissa Frölunda HC:tä vastaan. Hänet merkittiin HV71:n kakkosketjun oikeaan laitaan Axel Holmströmin sekä toisen lainapelaajan Filip Cederqvistin viereen. Wernblom sai ottelussa jääaikaa 14.51 minuuttia. Kaudella 2021–2022 hän nousi Moran varakapteeniksi. Wernblom oli joukkueen toiseksi paras maalintekijä ja neljänneksi paras pistemies tehoilla 19+21=40.

#### Pääsarjauran alku Malmö Redhawksissa ja siirtyminen Suomeen

Wernblom siirtyi kaudeksi 2022–2023 kaksivuotisella sopimuksella SHL-joukkue Malmö Redhawksiin. Hän pelasi siellä varsinaisen tulokaskautensa aikana 44 runkosarjaottelua tehden viisi syöttöpistettä ja viisi playout-ottelua tehopistein 4+1=5. Wernblom jakoi playout-sarjan maalipörssin voiton joukkuetoverinsa Adam Ollas Mattssonin kanssa. Ottelusarjan avausottelussa 14. maaliskuuta 2023 vieraissa Brynäs IF:ää vastaan hän avasi maalitilinsä SHL:ssä heti kahdella osumalla ja Wernblom keräsi ottelusta teholukeman +3. Ottelusarjan vieraissa pelatussa viidennessä ottelussa 23. maaliskuuta 2023 hän sai syöttöpisteen Ponthus Westerholmin tekemään 0–1-voittomaaliin, jolla Redhawks varmisti sarjapaikkansa säilymisen otteluvoitoin 4–1.

Alkukaudella 2023–2024 Wernblom pelasi Malmö Redhawksissa kahdeksan ottelua tehopistein 2+1=3. Hän teki ensimmäisen maalinsa SHL:n runkosarjassa kauden kolmannessa ottelussaan 5. lokakuuta 2023 vieraissa Linköping HC:tä vastaan. Marraskuussa 2023 Wernblomin sopimus Redhawksin kanssa purettiin yhteisymmärryksessä. Samana päivänä hänen uutisoitiin siirtyvän loppukauden kattavalla ja yhden optiovuoden sisältävällä sopimuksella SM-liigajoukkue Turun Palloseuraan.

### Maajoukkueura

Wernblom pelasi alle 18-vuotiaiden MM-kilpailuissa vuonna 2018, jolloin hän toimi Ruotsin varakapteenina ja voitti pronssia. Wernblom pelasi myös alle 18-vuotiaiden Ivan Hlinkan muistoturnauksessa vuosina 2016 ja 2017. Hän jakoi 31 minuutillaan koko ensimmäisen turnauksen jäähypörssin voiton joukkuetoverinsa Erik Brännströmin kanssa. Jälkimmäisessä turnauksessa Wernblom toimi Ruotsin varakapteenina ja voitti pronssia.

Wernblom pelasi myös World U-17 Hockey Challengessa vuonna 2016, jolloin hän toimi Ruotsin varakapteenina ja voitti kultaa. Yhteensä Wernblom on pelannut 15 nuorten ja 54 poikien maaottelua. Hän on toiminut myös Ruotsin alle 16-vuotiaiden kapteenina.

Muuta
-----

Wernblomin isosisko Moa pelaa hyökkääjänä SDHL-liigaa Brynäs IF:ssä ja pikkusisko Wilma pelasi omalla urallaan hyökkääjänä kahdeksan SDHL-ottelua MODO Hockeyssa kaudella 2019–2020. Sisarusten isä Magnus Wernblom pelasi omalla urallaan hyökkääjänä pudotuspelit mukaan lukien yhteensä 738 Elitserien-ottelua MODO Hockeyssa ja Skellefteå AIK:ssa. Hän toimi Skellefteån kapteenina vuosina 2005–2007. MODO on jäädyttänyt Magnusin pelinumeron 9.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2016–2017 | MODO Hockey | SuperElit | 27 | 6 | 11 | 17 | 79 | 6 | 0 | 1 | 1 | 8 |
|  | MODO Hockey | Allsvenskan | 20 | 3 | 1 | 4 | 16 | – | – | – | – | – |
| 2017–2018 | MODO Hockey | SuperElit | 20 | 5 | 13 | 18 | 46 | 6 | 1 | 4 | 5 | 6 | U18 | 7 | 4 | 1 | 5 | 10 |
|  | MODO Hockey | Allsvenskan | 22 | 0 | 0 | 0 | 33 | – | – | – | – | – |
|  | Örnsköldsvik HF | HockeyEttan | 5 | 2 | 1 | 3 | 6 | – | – | – | – | – |
| 2018–2019 | MODO Hockey | SuperElit | – | – | – | – | – | 6 | 3 | 4 | 7 | 6 |
|  | MODO Hockey | Allsvenskan | 48 | 6 | 11 | 17 | 90 | 5 | 1 | 1 | 2 | 8 |
| 2019–2020 | MODO Hockey | Allsvenskan | 5 | 0 | 0 | 0 | 6 | – | – | – | – | – |
|  | Västerviks IK | Allsvenskan | 46 | 8 | 8 | 16 | 57 | 1 | 2 | 2 | 4 | 2 |
| 2020–2021 | Mora IK | Allsvenskan | 49 | 18 | 29 | 47 | 113 | 4 | 2 | 0 | 2 | 6 |
|  | HV71 | SHL | 3 | 0 | 0 | 0 | 0 | – | – | – | – | – |
| 2021–2022 | Mora IK **(A)** | Allsvenskan | 50 | 19 | 21 | 40 | 0 | 8 | 2 | 1 | 3 | 2 |
| 2022–2023 | Malmö Redhawks | SHL | 44 | 0 | 5 | 5 | 8 | – | – | – | – | – |
|  | MoDo Hockey | Allsvenskan | 2 | 2 | 0 | 2 | 0 | – | – | – | – | – |
| 2023–2024 | Malmö Redhawks | SHL | 11 | 2 | 1 | 3 | 8 | – | – | – | – | – |
|  | TPS | SM-liiga |  |  |  |  |  |  |  |  |  |  |
| 3 kautta | yhteensä | SHL | 58 | 2 | 6 | 8 | 16 | – | – | – | – | – |
| 7 kautta | yhteensä | Allsvenskan | 242 | 56 | 70 | 126 | 374 | 18 | 7 | 4 | 11 | 18 |

Lähteet
-------

* Lukas Wernblom The Internet Hockey Databasessa (englanniksi)
* Lukas Wernblom Eurohockey-sivustolla (englanniksi)
* Lukas Wernblom *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7 8 9 10  Lukas Wernblom *Elite Prospects*. Everysport Media Group AB.  (englanniksi)
2. ↑  Elite Prospects - U16 Elit Stats 2014-2015 *eliteprospects.com*. Everysport Media Group AB. Viitattu 7.11.2023. (englanniksi)
3. ↑  Elite Prospects - MODO Hockey U16 *eliteprospects.com*. Everysport Media Group AB. Viitattu 7.11.2023. (englanniksi)
4. ↑  Elite Prospects - Award - J18 Nationell (North) Best Plus/Minus *eliteprospects.com*. Everysport Media Group AB. Viitattu 7.11.2023. (englanniksi)
5. ↑  Eriksson, Frank: Lukas Wernblom - yngste debutanten i MODO Hockeys herrlag *modohockey.se*.  29.9.2016. MODO Elithockey AB. Viitattu 7.11.2023. (ruotsiksi)
6. ↑  Rönnkvist, Ronnie: Nu tar nästa generation Wernblom över *hockeysverige.se*.  4.10.2016. Everysport Media Group AB. Viitattu 7.11.2023. (ruotsiksi)
7. ↑  Karlsson, Erik: Talangen historisk när Modo vann *aftonbladet.se*.  3.10.2016. Schibsted ASA. Viitattu 7.11.2023. (ruotsiksi)
8. ↑  Elite Prospects - MODO Hockey J18 *eliteprospects.com*. Everysport Media Group AB. Viitattu 7.11.2023. (englanniksi)
9. ↑  Hedqvist, Robin: MODO Hockey förlänger med Lukas Wernblom *modohockey.se*.  17.5.2018. MODO Elithockey AB. Viitattu 7.11.2023. (ruotsiksi)
10. ↑  Elite Prospects - HockeyAllsvenskan Stats 2018-2019 *eliteprospects.com*. Everysport Media Group AB. Viitattu 7.11.2023. (englanniksi)
11. ↑  Hedqvist, Robin: Lukas Wernblom förlänger med MODO Hockey *modohockey.se*.  10.4.2019. MODO Elithockey AB. Viitattu 7.11.2023. (ruotsiksi)
12. ↑  Eriksson, Frank: Lukas Wernblom utlånad för resten av säsongen *modohockey.se*.  4.10.2019. MODO Elithockey AB. Viitattu 7.11.2023. (ruotsiksi)
13. ↑  SSK - VÄS (8-6) *stats.swehockey.se*.  11.3.2020. Svenska Ishockeyförbundet. Viitattu 7.11.2023. (englanniksi)
14. ↑  Åström, Kenny: Lukas Wernblom klar för Mora IK *moraik.se*.  14.5.2020. Mora Ishockeyklubb. Viitattu 7.11.2023. (ruotsiksi)
15. ↑  Elite Prospects - HockeyAllsvenskan Stats 2020-2021 *eliteprospects.com*. Everysport Media Group AB. Viitattu 7.11.2023. (englanniksi)
16. ↑  Freijd, Johan: HV71 lånar Wernblom och Cederqvist – Schira lämnar *hv71.se*.  30.12.2020. HV71 Elitishockey AB. Viitattu 7.11.2023. (ruotsiksi)
17. ↑  FRÖ - HV71 (Line Up) *stats.swehockey.se*.  30.12.2020. Svenska Ishockeyförbundet. Viitattu 7.11.2023. (englanniksi)
18. ↑  Lukas Wernblom *old.shl.se*. SHL AB. Viitattu 7.11.2023. (ruotsiksi)
19. ↑  Elite Prospects - Mora IK *eliteprospects.com*. Everysport Media Group AB. Viitattu 7.11.2023. (englanniksi)
20. ↑  Winnberg, Christian: Ung forward klar för spel i Redhawks *malmoredhawks.com*.  27.6.2022. Malmö Redhawks Ishockey AB. Viitattu 7.11.2023. (ruotsiksi)
21. ↑  BIF - MIF (2-5) *stats.swehockey.se*.  14.3.2023. Svenska Ishockeyförbundet. Viitattu 7.11.2023. (englanniksi)
22. ↑  Lukas Wernblom *old.shl.se*. SHL AB. Viitattu 7.11.2023. (ruotsiksi)
23. ↑  BIF - MIF (0-1) *stats.swehockey.se*.  23.3.2023. Svenska Ishockeyförbundet. Viitattu 7.11.2023. (englanniksi)
24. ↑  LHC - MIF (6-3) *stats.swehockey.se*.  5.10.2023. Svenska Ishockeyförbundet. Viitattu 7.11.2023. (englanniksi)
25. ↑  Lukas Wernblom *old.shl.se*. SHL AB. Viitattu 7.11.2023. (ruotsiksi)
26. ↑  Pysch, Joakim: Lukas Wernblom lämnar Redhawks *malmoredhawks.com*.  3.11.2023. Malmö Redhawks Ishockey AB. Viitattu 7.11.2023. (ruotsiksi)
27. ↑  TPS:n miehistöön täydennystä SHL:sta − Lukas Wernblom turkulaishyökkäykseen *Jatkoaika.com*.  3.11.2023. Jatkoaika r.y. Viitattu 7.11.2023.
28. ↑  Elite Prospects - Ivan Hlinka Memorial Stats 2016-2017 *eliteprospects.com*. Everysport Media Group AB. Viitattu 7.11.2023. (englanniksi)
29. ↑  Moa Wernblom *Elite Prospects*. Everysport Media Group AB.  (englanniksi)
30. ↑  Wilma Wernblom *Elite Prospects*. Everysport Media Group AB.  (englanniksi)
31. ↑  Magnus Wernblom *Elite Prospects*. Everysport Media Group AB.  (englanniksi)

TPS – SM-liiga
4 M. Jokinen |
6 Rafkin |
7 Lauridsen |
17 Talvitie (**A**) |
20 Marjala |
21 Fröberg |
26 Korpikoski |
27 Dudas |
29 Hakala |
32 Vali |
35 Anttila |
39 Lindberg |
40 Lehtonen |
41 Intonen |
42 Suomi |
44 Arell (**A**) |
49 Wernblom |
51 Nurmi |
52 Palmu (**A**) |
55 Johansson |
57 Munkki |
58 Väisänen |
59 Hemming |
61 Jasu (**C**) |
62 Jürgens |
67 Sevänen |
76 Lindsten |
77 Haapanen |
81 Koskinen |
91 J. Jokinen  

Valmentajat Miettinen – Kalto – Salo – Moisanen – Mierlahti – Rosendahl – Granholm